Kombinácia lieku
Zdravím,chcem sa spýtať či sa môže kombinovať sinupret s erdomedom,mám veľmi upcharý nos,dávam si otrivin,hlieny v hrdle,málo hlienov  vykašlem.Poprípade aká by bola dobrá kombinácia na tieto problémy.Ďakujem
Dobrý deň,
Ďakujeme za vašu otázku. Medzi liekmi Erdomed a Sinupret nedochádza k žiadnym vzájomným interakciám (vzájomnému ovplyvňovaniu účinku), a preto je ich súčasné užívanie bezpečné. Pokiaľ nie je sekretolytický účinok jedného z liekov postačujúci, považuje sa uvedená kombinácia liekov dokonca za žiadúcu.
Liek Erdomed je mykolytikum a pôsobí na hlien v dýchacom systéme tak, že znižuje viskozitu hlienu a uľahčuje tak jeho vykašliavanie. Okrem iného je určený aj na liečbu akútnych infekcií horných a dolných dýchacích ciest spojených so zvýšenou tvorbou hlienov, ako je napríklad zápal priedušiek, nádcha, zápal prinosových dutín, zápal hrtana a hltana a iné.
Rastlinný liek Sinupret je vhodný na liečbu akútnych a chronických nekomplikovaných zápalov prinosových dutín a dýchacích ciest s príznakmi ako nádcha, upchatý nos, bolesť hlavy a bolesť tváre alebo tlak na tvári.
Súbežne s vyššie uvedenou liečbou odporúčam aj preplachovanie nosa a nosových dutín pomocou morskej vody alebo konvičky
RhinoHorn
. Z prípravkov s obsahom morskej vody je vhodný napríklad
Dr.Max Sea Water Spray Hypertonic
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Prirodzene uvoľňuje nos v prípade nachladnutia, alergie alebo chrípky. Dávkovanie je niekoľkokrát denne 1-2 vstreky do každej nosovej dierky a je vhodný aj na dlhodobé používanie.
Prajem skoré uzdravenie.
S pozdravom
Mgr. Tamara Jakúbeková